

Iepirkuma komisijas sniegtā atbilde uz ieinteresētā piegādātāja
 jautājumu par atklātu konkursu
 “Guļammaisu iegāde”, 
identifikācijas Nr. VALIC 2026/039/3N-P-AK

Jautājums:
Lūdzam Iepirkuma komisiju apsvērt iespēju pagarināt piedāvājumu iesniegšanas termiņu vismaz par sešām nedēļām. Pašreiz noteiktais termiņš iekrīt Eiropas vasaras atvaļinājumu sezonas vidū, un daudzi piegādes ķēdes partneri (ražotāji, testēšanas laboratorijas, piegādātāji u.c.) šajā periodā strādā ar samazinātu personāla kapacitāti. Tas apgrūtina savlaicīgu informācijas apriti un pilnvērtīgu, kvalitatīvu piedāvājuma sagatavošanu. Pateicamies Iepirkuma komisijai par šī lūguma izskatīšanu.
Atbilde:
Šobrīd līdz piedāvājumu iesniegšanas termiņa beigām 2026. gada 7.augustam vēl ir viens mēnesis un divas nedēļas, kas ir vairāk kā Ministru kabineta noteikumos Nr. 107 “Iepirkuma procedūru un metu konkursu norises kārtība” noteiktais atklāta konkursa piedāvājumu iesniegšanas termiņš, līdz ar to šobrīd nav lietderīgi pagarināt piedāvājumu iesniegšanas termiņu, kas ir noteikts pēc vairāk kā viena mēneša.
Ja pretendents līdz šim termiņam (07.08.2026.) savlaicīgi lūgs pagarināt piedāvājumu iesniegšanas termiņu, iesniedzot dokumentālu pamatojumu piedāvājuma iesniegšanas termiņa pagarināšanai, iepirkuma komisija pretendenta lūgumu izskatīs vēlreiz, ņemot vērā pretendenta sniegto informāciju.

Iepirkuma komisijas sniegtā atbilde ir neatņemama iepirkuma sastāvdaļa un ir saistoša visiem pretendentiem. 


